Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 684/11/4404	Nové Zámky, 11.1.2013
EEČ : 2-33-3-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.11.2011, spisová značka 2 Pv 684/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 06.10.2011 o 10.30 h, v katastri obce XXXXX, na parcele číslo 3965, odcudzil 18,9 kg kukurice, čím pre spoločnosť XXXXX, 048 01 XXXXX, stredisko XXXXX, IČO: XXXXX spôsobil škodu vo výške 2,--€.  

Uznesením prokurátora Okresnej prokuratúry XXXXX zo dňa 10.11.2011, spisová značka 2 Pv 684/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry XXXXX spisovej značky 2 Pv 684/11-7 z 10.11.2011, ktoré nadobudlo právoplatnosť 18.11.2011, bolo podľa § 216 odsek 1 Trestného poriadku podmienečne zastavené  trestné  stíhanie obvineného XXXXX pre prečin krádeže podľa § 212 odsek 2 písmeno d) Trestného zákona, ktorého sa mal dopustiť na tom skutkovom základe, že dňa 06.10.2011 o 10.30 h, v katastri obce XXXXX na parcele číslo 3965, odcudzil 18,9 kg kukurice, čím pre spoločnosť XXXXX, 048 01 XXXXX, stredisko Dubník, IČO: XXXXX spôsobil škodu vo výške 2,--€.  
 	
Súčasne podľa § 216 odsek 2 Trestného poriadku bola obvinenému XXXXX určená skúšobná doba na jeden rok, ktorá začala plynúť dňom právoplatnosti uznesenia, t. j. 18.11.2011 a uplynula 18.11.2012.
	 
Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.
	
Po uplynutí skúšobnej doby podmienečného zastavenia trestného stíhania boli vyžiadané listinné doklady za účelom zistenia, či obvinený XXXXX splnil všetky zákonné podmienky na osvedčenie sa. 
	
Z vyžiadaných listinných dokladov vyplýva, že obvinený XXXXX sa v skúšobnej dobe podmienečného zastavenia trestného stíhania nedopustil žiadnej trestnej činnosti. Z miesta trvalého bydliska je hodnotený kladne. Zamestnávateľom nie je negatívne hodnotený.  Podľa výpisu z evidencie priestupkov Obvodného úradu XXXXX nebol v sledovanom období oznamovaný ani prejednávaný za spáchanie priestupku. V odpise registra trestov nemá žiadny iný záznam, než je záznam o predmetnom podmienečnom zastavení trestného stíhania. 
	
Obvinenému neboli uznesením o podmienečnom zastavení trestného stíhania uložené žiadne povinnosti, ani obmedzenia. 
	
Vzhľadom na vyššie uvedené skutočnosti som zistila, že obvinený XXXXX splnil všetky zákonné podmienky pre postup podľa § 217 odsek 1 Trestného poriadku, a preto som rozhodla, že sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Milevová
prokurátorka